SMERNICA KOMISIE 2009/152/ES
z 30. novembra 2009,
ktorou sa mení a dopĺňa smernica Rady 91/414/EHS, pokiaľ ide o dátum skončenia platnosti zaradenia účinnej látky karbendazím do prílohy I
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1 druhý pododsek druhú zarážku,
keďže:
(1)
Smernicou Komisie 2006/135/ES (2) bol karbendazím zaradený medzi účinné látky do prílohy I k smernici 91/414/EHS. Platnosť tohto zaradenia sa skončí 31. decembra 2009.
(2)
Zaradenie účinnej látky môže byť na požiadanie obnovené na obdobie nepresahujúce desať rokov. Komisia dostala 6. augusta 2007 od oznamovateľa takúto žiadosť o obnovenie zaradenia tejto účinnej látky.
(3)
Oznamovateľ predložil 10. januára 2008 spravodajskému členskému štátu Nemecku technickú dokumentáciu na podporu svojej žiadosti. Nemecko vydalo návrh svojej novej hodnotiacej správy dňa 27. júla 2009. Je potrebné, aby Európsky úrad pre bezpečnosť potravín vykonal partnerské preskúmanie.
(4)
Keďže nie je možné postup obnovenia ukončiť pred dátumom ukončenia zaradenia karbendazímu a keďže žiadosť o obnovenie bola podaná v dostatočnom časovom predstihu, v súlade s článkom 5 ods. 5 smernice 91/414/EHS by sa obnovenie malo udeliť na obdobie potrebné na ukončenie daného postupu.
(5)
Preto je vhodné smernicu 91/414/EHS zodpovedajúcim spôsobom zmeniť a doplniť.
(6)
Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,
PRIJALA TÚTO SMERNICU:
Článok 1
V riadku č. 149 [carbendazim (bez uvedenia stereochémie) č. CAS 10605-21-7 č. CIPAC 263] v šiestom stĺpci (skončenie platnosti zaradenia) prílohy I k smernici 91/414/EHS sa slová „31. decembra 2009“ nahrádzajú slovami „31. decembra 2010“.
Článok 2
Členské štáty prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. decembra 2009. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
Tieto ustanovenia uplatňujú od 1. januára 2010.
Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
Článok 3
Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
Článok 4
Táto smernica je určená členským štátom.
V Bruseli 30. novembra 2009